[{"text_idx": "#000007", "text": "Cyfraddau cyfranogiad oedolion mewn dysgu\nTebygolrwydd dysgu yn y dyfodol"}, {"text_idx": "#000009", "text": "Tudalen Saesneg, Mathemateg a Digidol"}, {"text_idx": "#000014", "text": "gan David Hagendyk, Cyfarwyddwr Gymru"}, {"text_idx": "#000018", "text": "Dengys ein gwybodaeth ddiweddaraf bod nifer yr oedolion (dros 25 oed) sy\u2019n ddysgwyr mewn addysg bellach, dysgu seiliedig ar waith a dysgu yn y gymuned wedi gostwng o 129,805 i 86,155 rhwng 2011/12 a 2017/18. Mae hynny\u2019n 43,650 yn llai o ddysgwyr, cwymp syfrdanol o 34%."}, {"text_idx": "#000019", "text": "*Daw\u2019r ffigurau hyn o ystadegau Llywodraeth Cymru ac maent yn cynnwys darpariaeth mewn addysg bellach, dysgu yn y gymuned a dysgu seiliedig ar waith. Mae\u2019r set data llawn ar gael yma."}, {"text_idx": "#000020", "text": "Yn gymesurol bu mwy o ostyngiad yn nifer y dynion (37.25%) o gymharu a\u0302 menywod (31.42%) sy\u2019n cymryd rhan mewn dysgu. Fodd bynnag, gyda menywod yn fwy na 60 y cant o\u2019r holl ddysgwyr, mae menywod yn 58% o\u2019r cyfanswm gostyngiad (25,315 o fenywod o gymharu gyda 18,335 o ddynion). Serch hynny effaith net y newidiadau fu gostyngiad yn y gyfran o ddynion sy\u2019n astudio\u2019n rhan-amser ar draws y sector."}, {"text_idx": "#000021", "text": "Mewn tegwch, mae\u2019r sector a hefyd Lywodraeth Cymru wedi dechrau ymateb. Bu buddsoddiad newydd i gefnogi dysgu rhan-amser mewn addysg bellach. Fel y clywsom gan Goleg Caerdydd a\u2019r Fro yn y gynhadledd, mae sefydliadau addysg bellach yn ymateb drwy greu llwybrau newydd ar gyfer dysgwyr rhan-amser. Mae\u2019r darlun yn edrych yn fwy gobeithiol mewn addysg uwch gyda diwygiadau newydd Diamond yn gweld cynnydd mewn nifer dysgwyr rhan-amser ac o\u0302l-radd."}, {"text_idx": "#000022", "text": "Mae\u2019r her fwyaf yn ddi-os ar ddysgu oedolion yn y gymuned seiliedig ar le. Mae\u2019r Gweinidog wedi cyhoeddi eisoes bod newidiadau strwythurol mawr i\u2019r sector ar y ffordd ac y bydd newidiadau ynghynt i sicrhau dosbarthiad tecach o gyllid ar draws darparwyr dysgu oedolion yn y gymuned. Yr her yw\u2019r man cychwyn. Gyda chyllideb flynyddol o tua \u00a34.5m, mae darpariaeth awdurdodau lleol ar ddysgu oedolion yn y gymuned eisoes yn cael ei dan-ariannu ac ni fydd ailddosbarthu lefelau presennol o gyllid yn decach yn mynd i\u2019r afael a\u0302\u2019r diffyg cydraddoldeb cyffredinol mewn mynediad na\u2019n creu\u2019r llwybrau i ddysgu gydol oes. Nid oes neb yn dadlau nad yw cyllideb Llywodraeth Cymru dan bwysau ond o gofio am faint y dirywiad dan lymder ariannol a\u2019r dystiolaeth gadarn o fanteision addysg oedolion, mae achos clir a llethol i gynyddu cyllid yn sylweddol i\u2019r sector dysgu oedolion yn y gymuned yn y cylch cyllideb nesaf."}, {"text_idx": "#000023", "text": "\u2018Ymlaen, nid yn o\u0302l\u2019 oedd slogan hawedd ei anghofio Llafur yn etholiad 2005. Bron bymtheg mlynedd wedyn mae\u2019n dangos yr her yn awr i addysg oedolion a dysgu gydol oes yng Nghymru, Yn ddi-os, bu cyfranogiad mewn addysg oedolion yn un o brif ddioddefwyr llymder yng Nghymru ac mae\u2019r niferoedd yn dangos y gostyngiad mawr mewn cyfranogiad dros y cyfnod hwnnw. I fynd ymlaen a darparu hawl i gydol oes sy\u2019n hygyrch mewn cymunedau ledled Cymru, mae angen i\u2019r sector fagu pen-elin cryf a chyflwyno\u2019r achos dros fwy o adnoddau. Nes y gwnaiff hynny, bydd y mynediad hollbwysig hwn i ddysgu ar goll mewn gormod o gymunedau a bydd miloedd o ddysgwyr posibl yn colli manteision newid-bywyd dysgu."}]